Stqarrija ta' Repubblika, #occupyjustice u manueldelia.com Stqarrija ta' Repubblika, #occupyjustice u manueldelia.com Illejla rajna attakk fuq id-demokrazija Maltija u fuq il-ġustizzja. Il-prim ministru eżerċita l-poteri sproporzjonati tiegħu biex ipproteġa lill-akbar ħabib tiegħu jekk mhux lilu nnifsu milli jħallsu għal egħmilhom. Ir-rilaxx ta' Keith Schembri ma jinftihemx. Yorgen Fenech qed ikun akkużat li qatel lil Daphne Caruana Galizia. Il-mottiv tal-qtil hu li kixfet 17 Black li twaqqfet biex ixxaħħam lil Keith Schembri u Konrad Mizzi. Keith Schembri u Konrad Mizzi jridu jħallsu t'egħmilhom. U fuq struzzjonijiet tal-prim ministru qed jiġu protetti. Joseph Muscat kellu jirreżenja biex iħalli l-perkors tal-ġustizzja jaħdem. Minflok żamm il-kontroll fuq il-Kummissarju Lawrence Cutajar u l-Avukat Ġenerali Peter Grech u assigura li l-ħbieb tiegħu u hu ma tmisshomx il-ġustizzja. Dan effettivament ifisser li f'Malta m'għadx baqa' funzjonament kostituzzjonali effettiv. Għandna minflok prim ministru li jsaltan fuqna u l-ħbieb tiegħu jistgħu jisirqu, anke joqtlu, u jibqgħu jagħmlu li jridu. M'aħniex ser naċċettaw dan l-oltraġġ viljakk u dan se ngħiduh bl-aktar mod manifest biex id-dinja tkun taf li mhux il-Maltin kollha huma korrotti, ħallelin u qattelin. Insejjħu lill-Maltin kollha ta' rieda tajba għada l-Ġimgħa, 29 ta' Novembru 2019 fis-6 pm biex iseħħbuna fi protesta paċifika iżda rrabjata. Fi Pjazza Kastilja, fil-Belt Valletta. 28.11.2019 Previous: Jiżbaljaw jekk jaħsbu li ser inċedulhom Next: Matthew Caruana Galizia: "Dawk il-ġrieden qed jikkonfoffaw dwar kif ser igħattu xturhom fid-delitt tal-qtil ta' ommi" window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Is-soċjeta ċivili issejjaħ protesta għada l-Ġimgħa: 6pm Pjazza Kastilja.